alexandrainst/scandi-wiki huggingface dataset:
Bergensprogrammet

Bergensprogrammet var et samarbeid mellom Hordaland fylkeskommune, Bergen kommune og Statens vegvesen.

Programmet omfattet kollektivtrafikktiltak, gang- og sykkelveier, miljøprosjekter, tiltak på gatenettet i sentrum, trafikk­sikkerhets­tiltak og nye vegprosjekter. 
I perioden 2002-2025 skal det investeres for nær 12,7 milliarder kroner i nye samferdselsprosjekter i Bergen.

Mål 
Bergensprogrammet hadde som overordnet mål å oppnå at kollektivtrafikk får en større del av persontransporten. Det var særlig fokusert på persontransporten mellom Bergen sentrum og de største boligkonsentrasjonene. I sentrum skulle trafikken reduseres, og byutviklingen skulle gi generelt mindre transportbehov. Miljøbelastningen fra trafikk og antallet trafikkulykker skulle reduseres, og det skulle etableres et sammenhengende gang- og sykkelveinett i Bergen.

Det mest omfattende prosjektet var Bybanen, hvor første delstrekning, sentrum–Nesttun, ble satt i drift i 2010. På sikt er det planlagt å bygge et banenett som dekker alle bydelene i Bergen.

Miljøløftet 
Ved årsskiftet 2017-2018 ble Bergensprogrammet avløst av Miljøløftet.

Miljøløftet er samlebetegnelsen på den nye byvekstavtalen i Bergen og bypakke Bergen, og er i praksis en videreføring av Bergensprogrammet.

Referanser

Se også 
 Miljøløftet
 Bompenger
 Bomring
 Rushtidsavgift på offentlig vei

Eksterne lenker 
 Bergensprogrammet

Transport i Bergen
Bybanen i Bergen
Norsk politikk
Transportpolitikk
Svarttjernshøgda

Svarttjernshøgda 717 moh er den høyeste toppen i Nordmarka, i Oslomarka og i Jevnaker kommune.

Lamannshaugen, Helgehaugen, Oppkuven og Ringkollen er de 4 andre topper i marka over 700 meter.

På toppen er det et utsiktstårn bygget i 1995, med 360° langstrakt utsikt. 

På åsryggen ligger Puttmyrene (Akerselvas kilde) som renner ned i Ølja, øverst i Nordmarksvassdraget.



Se også 
Fjell i Oppland

Referanser

Eksterne lenker 
 Skiforeningen om Svarttjernshøgda
 Kjentmannsmerket om Svarttjernshøgda

Nordmarka
Fjell i Jevnaker
Åser i Viken
Finn Thiesen

Finn Vilhelm Thiesen (født 4. august 1941 i Kongens Lyngby utenfor København) er en dansk-norsk språkforsker, iranist og oversetter. Han var frem til 2008 førsteamanuensis i persisk språk ved Universitetet i Oslo.

Thiesen snakker språkene urdu, hindi, persisk, tyrkisk, engelsk, tysk og fransk og behersker i tillegg et titalls andre språk. Han er spesialist i gammelgresk, middelpersisk og sanskrit.

Finn Thiesen er en av de fremste kjennere av den persiske poeten Hafiz, og har skrevet en innledning til den norske utgaven I vinens speil, utgitt i serien Verdens hellige skrifter 2010. Fra 1977 til 1979 studerte han persisk litteratur ved Universitetet i Teheran.

Bibliografi 
 Hafiz, Dikter, i oversetting og med kommentarer av Ashk Dahlén, forord av Finn Thiesen, Umeå, 2007.
 Eleven Etymologies, Languages of Iran: Past and Present, Wiesbaden, 2006.
 Fra vinhus og moské, Rumi, Hafez og andre persiske diktere, gjendiktet fra persisk av F. Thiesen og E. Kittelsen, Oslo, 2003.
 On the Meaning of the Terms zahed and zohd in Divan-e Hafez, Haptacahaptaitis Festschrift for Fridrik Thordarson on the occasion of his 77th birthday, Oslo, 2005.
 Pseudo-Hafez: A reading of Wilberforce-Clarke's rendering of Divan-e Hafez, Orientalia Suecana, 2003, LI-LII.
 Un texte intraduisible, le cas Hafez, Forum – Presses De La Sorbonne Nouvelle & Korean Society of Conference Interpretation, 2004, 2:2.
 A Manual of Classical Persian Prosody (with chapters on Urdu, Karakhanidic, and Ottoman prosody), Belgium, Wiesbaden, 1982.

Se også 
 Iranistikk

Referanser

Eksterne lenker 
 Lærte nytt språk gatelangs i Kabul

Iranister
Norske lingvister
Norske oversettere
Personer tilknyttet bokserien Verdens hellige skrifter
Fødsler i 1941
Skjennungstua

Skjennungstua er et privat serveringsted beliggende sentralt mellom Sognsvann og Frognerseteren i søndre del av Nordmarka. 

Hytta er en av de eldste stuene i marka og ble opprinnelig satt opp av Skiforeningen i 1910. Skiforeningens ekstraordinære generalforsamling fikk 6. januar 1910 fullmakt til å bygge skistue på Skjennungsåsen. Byggebudsjettet lå på 18 000 kroner og omsetninger skulle balansere på kr. 1300,- pr. år. 

I 1952 ble stedet solgt til Gudbrandsdalslaget for 85 000 kroner. I skjøtet pålegges foreningen plikt til å holde stedet åpent for alminnelig servering. 

Skjennungstua AS ved bestyrerparet Hanne og Bjørn Stenen overtok i 1992 stedet etter å ha drevet det i 15 år på kontrakt. Bjørn Stenen solgte stedet i 2010 for 6,5 millioner kroner etter at hans hustru falt fra. Ingrid Wiig og Petter Martinussen la inn bud i februar 2010, men først på høsten ble det enighet om pris for salget. Kommunen bød på et tidspunkt 5 millioner kroner for bygningene, men budet ble avslått.

7. januar 2011 overtok Wiig og Martinussen driften av Skjennungstua.

Referanser

Litteratur

Eksterne lenker 
 
 Skjennungstuas hjemmeside
 Skiforeningen om Skjennungstua

Nordmarka
Turisthytter i Oslo
Etableringer i 1910
Viktoria Rebensburg

Viktoria Rebensburg (født 4. oktober 1989 i Kreuth) er en tysk tidligere alpinist. Hun ble olympisk mester i storslalåm under OL 2010 i Vancouver.

Karriere 

I 2006, bare 16 år gammel, ble hun tysk mester i super-G. Hun fikk sin debut i verdenscupen i desember 2006 i Reiteralm. Noen uker senere plasserte hun seg for første gang blant de ti beste. På grunn av sterke resultater ble hun tatt ut til VM 2007 i Åre, og imponerte ved å bli nummer åtte i storslalåm.

Hun feiret sin første internasjonale tittel 23. februar 2008, da hun gikk topps i super-G under junior-VM i Formigal. Hun tok i tillegg sølv i storslalåm og bronse i utfor.

23. oktober 2010 vant hun sin første seier i verdenscupen, i storslalåmrennet i Sölden.

I OL 2014 i Sotsji ble det bronse i storslalåm etter Tina Maze og Anna Fenninger.

Hun tok sølv i storslalåm under VM 2015 og VM 2019.

Hun la opp i 2020.

Resultater i verdenscupen i alpint

Enkeltseire

Sammenlagtplasseringer

Referanser

Eksterne lenker 
 
 

Tyske alpinister
Juniorverdensmestre i alpint
Olympiske mestere for Tyskland
Olympiske bronsemedaljevinnere for Tyskland
Medaljevinnere under Vinter-OL 2010
Deltakere for Tyskland under Vinter-OL 2010
Alpinister under Vinter-OL 2010
Medaljevinnere under Vinter-OL 2014
Deltakere for Tyskland under Vinter-OL 2014
Alpinister under Vinter-OL 2014
Deltakere for Tyskland under Vinter-OL 2018
Alpinister under Vinter-OL 2018
Olympiske medaljevinnere i alpint
Personer fra Landkreis Miesbach
Tyske mestere i alpint
Deltakere under VM i alpint 2019
Råsjøen

Råsjøen er en innsjø i Romeriksåsene i Nannestad kommune i Viken. Den ligger 436 meter over havet og har et areal på 0,88 km².

Raasjøskog 
I østenden av vannet var det i eldre tider et lite skogssamfunn. Råsjøens historie som skogssamfunn går tilbake til omtrent 1750. Raasjøskog var den gang kongealmenning. Hele området var en viktig arbeidsplass og et eget lite samfunn, med seter; sagbruk, smie, egen kraftstasjon, skogshusvær og staller. I perioder var det grendeskole her. På det meste var det 50 – 60 mann og ca. 30 hester i arbeid i skogen og på sagbruket. De siste stokkene gikk gjennom saga i 1947.

Jaktslottet 
Jaktslottet Råsjøen ble bygget i 1916 av familien Fearnley på Aas gård. Gården er tegnet av arkitektene Morgenstierne og Eide.
I 1992 mottok ekteparet Fearney Nittedal kommunes kulturpris «for sin forvaltning av kulturverdier og åpenhet til å dele disse med befolkningen.» Fearnley er også tildelt Olavsrosa.

Kunstnerliv 
I en periode etter 2.verdenskrig var det hver vinter i mars sammenkomster med noen av landets betydeligste kunstnere og andre representanter for åndslivet. Henrik Sørensen, Harald Kihle og Per Krohg er blant kunstnerne som besøkte jaktslottet og som også har malt en rekke flotte vinterbilder fra traktene omkring.

Friluftsliv 
Råsjøen er et knutepunkt for skiløyper og sykkelveier i denne delen av marka.  Nordfra kommer løype fra Råbjørn. Østfra går det skogsbilveg og løyper fra Sjonken i Nannestad, det samme gjelder fra vest, med skogsbilveg og skiløype fra Harestua og Bjørgeseter. Sørfra er det løype og veg fra Hakkim. Hit kan man også kjøre bil for å slippe de kraftige stigningene opp fra Hakadal.

Råsjøstua 
Den gamle stallen på Råsjøen var ferdig restaurert i 1992 og stedet fikk med dette et nytt og populært serveringsted i helgene. I Råsjøstua serveres en egen lokal spesialitet; elgpølse.

Bør Børson II 
Miljøet på Råsjøen ble valgt som innspillingsted til den norske filmkomedien Bør Børson II som hadde premiere i 1976 med blant annet Rolv Wesenlund og Britt Langlie i hovedrollene.

Bilder

Referanser

Eksterne lenker 
 Skiforeningen om Råsjøen
 Kjennmannsmerket om Råsjøen 
 Nittedalsporten om Råsjøen
 Fearnley om Råsjøen

Romeriksåsene
Innsjøer i Nannestad
Olavsrosa
Leiravassdraget
HJK Helsinki

Helsingin Jalkapalloklubi (kjent som HJK Helsingfors eller HJK Helsinki) er en finsk fotballklubb, som kommer fra Helsingfors, hovedstaden i Finland.

Historie 
Klubben ble grunnlagt i 1907 av Fredrik Wathen. De er Finlands største klubb, og de har vunnet Veikkausliiga 27 ganger.
De har vunnet den finske cupen 12 ganger, og ligacupen fem ganger. Mange av de beste finnene i fotball har spilt her før de kom til større lag. De deltok i Mesterligaen i 1998/99-sesongen, og de er per dags dato det eneste finske laget som har spilt i Mesterligaen.

Sesonger

Kjente spillere 
 Mikael Forssell
 Peter Kopteff
 Toni Kuivasto
 Shefki Kuqi
 Jari Litmanen
 Antti Niemi
  Alexei Eremenko

Meritter

Spillerstall 
13. april 2022.

Utlånte spillere

Referanser

Eksterne lenker 
 

Fotballag i Finland
Sport i Helsingfors
Fotballag etablert i 1907
1907 i Finland
Bjerkreim prestegjeld

Bjerkreim prestegjeld var prestegjeld i dagens Bjerkreim kommune. Fra før reformasjonen var det en del av Helleland prestegjeld og presten bodde på Helleland. Men i 1988 ble Helleland sokn en del av Eigersund fellesråd i Dalane prosti. Bjerkreim sokn ble da eget prestegjeld, også det under Dalane prosti. Prestegjeldet hadde tre kirker: Bjerkreim kirke, Ivesdal kapell og Ørsdalen kapell.

Prestegjeldet som administrativ enhet ble faset ut av Den norske kirke fra 2004 og blir ikke lenger brukt.

Eksterne lenker
 Bjerkreim prestegjelds nettsider

Prestegjeld i Stavanger bispedømme
Bjerkreim
Afghanistans hær

Afghanistans nasjonalhær er den største forsvarsgrenen i det afghanske forsvaret, og har ansvaret for landets landbaserte militære styrker. Hæren er sammen med resten av det afghanske forsvaret under opplæring og utbygging av koalisjonstyrkene i ISAF med målet om å bli i stand til selv å sørge for landets sikkerhet. Afghanistans hær ble offisielt etablert på 1880-tallet da landet ble styrt av Emir Abdur Rahman Khan.

Referanser 

Afghanistans forsvar
Armeer
Norsk Herpetologisk Forening

Norsk Herpetologisk Forening (NHF) ble stiftet i 1970 og er en interesseforening for alle som er interessert i reptiler og amfibier.

NHF arbeider for å få herptilhold legalisert i Norge, og fungerer som høringsinstans og bidragsyter i forbindelse med arbeid rundt ny lovgivning og nye forskrifter ovenfor lovgivende myndigheter. De støtter vern av herptiler nasjonalt og internasjonalt, og arbeider for at et mer riktig bilde av herptiler og herptilhobbyen presenteres gjennom media. Videre arbeider NHF for vern av herptiler nasjonalt og internasjonalt og sprer informasjon om norske arter.

Siden 1977 har det vært et forbud mot å holde, innføre og omsette reptiler og amfibier i Norge. Man mente at klimaet i Norge ikke var egnet for hold av eksotiske dyr, og valgte derfor å forby hold av dyrevernshensyn. NHF mener at dette forbudet virker mot sin hensikt, og i de siste årene har NHFs fremste oppgave vært å arbeide for en legalisering når det gjelder hold av herptiler.

NHF arbeider også med å informere om lovverket og forvaltningen, gir informasjon og veiledning i riktig hold av herptiler, og informerer om veterinærspørsmål. Foreningen støtter dessuten feltarbeid og vern av herptiler nasjonalt og internasjonalt, og arrangerer jevnlig herptil-ekskursjoner i norsk natur for medlemmer og andre interesserte for å se dyrene i sitt naturlige miljø. NHF ønsker også å hindre fryktreaksjoner som fører til at folk dreper f.eks. hoggormer eller padder i sitt nærmiljø ved å opplyse og påvirke holdningene overfor disse dyrene og ev. finne andre løsninger som f.eks. å omplassere dyrene lenger unna boligområdet.

Eksterne lenker 
 

Herpetologisk
Zoologi
Organisasjoner etablert i 1946
Vitenskap i 1946
Sturm und Drang (band)

Sturm und Drang er et hardrock/power metal-band fra Vasa, Finland.

Sturm und Drang har lansert to studioalbum og turnert land i Europa, Skandinavia og Japan. Bandet har solgt over 100 000 plater.

Bandet startet i 2004, da André Linman og Henrik Kurkiala var på vei hjem fra en Judas Priest-konsert. Navnet på bandet ble foreslått av Henriks far. Kort tid etter ble Jesper Welroos og Calle Fahllund med i bandet, og de hadde sin første trening i Calles kjeller. Noen uker senere hadde de sin første konsert. Senere innså at de trengte en gitarspiller, og Alexander Ivars ble deres femte medlem. Bandet fikk flere spillejobber og spilte på Stafettkarnevalen 2004 i Vasa, også gjør en cover av DIO sRainbow in the Dark. I 2007 de allerede spilt som overskrift på Stafettkarnevalen.

André, Jesper, Calle, Alexander og Henrik tilhører mindretallet av svensktalende finner. Da deres første album ble utgitt i 2007, var guttene bare 15-16 år gamle.

Finske power metal-band
Hardrockgrupper
Band etablert i 2004
Råbjørn

Råbjørn (490 moh) er et vann i nordøstre del av Romeriksåsene, i Nannestad kommune i Viken.

Råbjørn ligger nord for Råsjøen med adkomst via skogsbilvei til vestenden av vannet. Råbjørn har mange viker og kroker. På en voll i østenden av vannet ligger Råbjørnhytta, en ubetjent hytte eiet av Den norske turistforening.

Referanser

Eksterne lenker 
 Skiforeningen om Råbjørn

Romeriksåsene
Innsjøer i Nannestad
Knut Ivar Skeid

Knut Ivar Skeid (født 31. januar 1957, død 13. desember 2010) var en norsk redaktør, gründer og medieforretningsmann.

Skeid gikk økonomisk linje ved Nadderud gymnas i Bærum, men utdannet seg senere til overtrykker på Centraltrykkeriet.

Skeid ble tidlig aktiv i den norske ml-bevegelsen. I begynnelsen av 1980-årene satt han i sentralstyret i Rød Ungdom, og var redaktør for organisasjonens tidsskrift Rute 80 fra 1981 til 1983. Skeid arbeidet en periode i bevegelsens trykkeri Duplotrykk. Deretter begynte han sin aviskarriere som journalist og vaktsjef i Klassekampen.

Fra Klassekampen gikk han til IT-avisen Computerworld, som han bygde opp til en stor aktør i mediebransjen. Senere jobbet han i Ingeniørnytt og Økonomisk Rapport, før han begynte i Trygve Hegnars Kapital. Hos Hegnar spilte han en viktig rolle da Finansavisen i 1992 ble lansert som dagsavis.

I 1996 startet han Nettavisen sammen med Odd Harald Hauge og Stig Eide Sivertsen. Nettavisen ble solgt til svenske selskapet Spray da IT-bransjen var på det heteste, noe som gjorde Skeid til mangemillionær.

Tidlig i 2000-årene bosatte han seg en periode i Berlin, der han var sentral i oppbyggingen av den tyske nettavisen Netzeitung, en tysk avlegger av norske Nettavisen.

Skeid var også arbeidende styreformann og investor i PR-byrået Brynhildsen Woldsdal, og daglig leder i det norske programvareselskapet Escenic, som lager publiseringsverktøy for nettaviser.

Referanser 
<div class="references-small">

</div class="references-small">

Eksterne lenker 
 Artikkel i Nettavisen om Knut Ivar Skeids bortgang (Besøkt 17. desember 2010) 
 Michael Maier: Kompromisslos nach vorne. Omtale i Netzeitung (tysk) (Besøkt 17. desember 2010)

Norske bedriftsledere
Norske redaktører
Norske journalister
Norske mediagründere
Journalister i Klassekampen
Fødsler i 1957
Dødsfall i 2010
Nettavisen
Anders Fredrik Skjöldebrand

Anders Fredrik Skjöldebrand (født 14. juli 1757, død 23. august 1834), var en svensk offiser, adelsmann, forfatter og tegner. Skjöldebrand er mest kjent for bidraget til å fremforhandle freden i Fredrikshamn som avsluttet finskekrigen mellom Sverige og Russland i 1809. Skjöldebrand var også med på å forhandle frem Mossekonvensjonen i august 1814.

Biografi 

Anders Fredrik Skjöldebrand ble født i Alger, han var sønn av Erik Skjöldebrand som var svensk konsul i byen. I fjortenårs alder begynte Skjöldebrand ved universitetet i Uppsala, tre år etter, i 1774 ble han kvartermester ved Södra skånska kavaleriregiment. 

Med grad av løytnant ble han i 1779 overført til Östgöta kavaleri og ble utnevnt til rittmester i 1783. Under Den russisk-svenske krig (1788–1790) tjenestegjorde han først i Sverige, blant annet i Karlskrona, men i 1789 fulgte han med flåten som adjutant hos hertug Karl.

I årene 1798-1799 foretok Skjöldebrand, i lag med italieneren Giuseppe Acerbi, en reise opp gjennom Finland via Oulu, Torneå og Enontekis og videre til Nordkapp via Kautokeino. Etter reisen utga han i 1801-02 boka Voyage pittoresque au Cap du Nord, som inneholder 61 akvatintetsninger etter tegninger av Skjöldebrand. Verkene inngår i dag i samlingene hos blant annet Nordnorsk Kunstmuseum, Norsk Folkemuseum og Alta Museum.

Bibliografi 

 Hermann von Unna (1795)
 Psyche, saga (1795)
 Description des cataractes et du canal de Trollhätta. avec gravures 
 Voyage pittoresque au Cap du Nord (1801-02)
 Batailles de Charles X Gustave (1806)
 Historie militaire des rois de Suède de la maison palatine I (1807)
 Odin, hjeltedikt i tio sånger (1816)
 Gustaf Eriksson eller det frälsande Sverige (1822)
 Hjalmar, sorgespel (1827)
 Carl XII:s död, tragedi (1829)
 Memoarer, 5 deler, utgitt 1904-1905 av H. Schück

Billedkunst

Medlemskap og utmerkelser 
Skjöldebrand ble medlem av Musikaliska Akademien i 1788, av Krigsvetenskapsakademien i 1796, av Konstakademien i 1798 og av Vetenskapsakademien i 1819. Han ble innvalgt i Svenska Akademien 6. juni 1822 på stol nummer 18 etter Nils Lorents Sjöberg og inntrådte 21. oktober samme år.

Han var ridder av Serafimerordenen, av Sverdordenen, av Karl XIIIs orden og en af rikets herrar.

I årene 1810-12 var Skjöldebrand direktør for Kungliga Dramatiska Teatern i Stockholm.

Referanser

Eksterne lenker 
 Biografi over Skjöldebrand fra Svenskt biografiskt handlexikon (svensk)

Svenske generaler
En af rikets herrar
Serafimerordenen
Sverdordenen
Karl XIIIs orden
Medlemmer av Kungliga Musikaliska Akademien
Medlemmer av Kungliga Akademien för de fria konsterna
Medlemmer av Svenska Akademien
Medlemmer av Kungliga Vetenskapsakademien
Personer fra Alger
Personer fra Uppsala
Fødsler i 1757
Dødsfall i 1834
Bjertnessjøen

Bjertnessjøen (335 moh) er et vann nordøst i Romeriksåsene beliggende i Nannestad kommune. Bjertnessjøen ligger øst for Råsjøen og nord for Storøyungen. Vannet inngår i Rotuvassdraget sammen med Store Elsjø og Råsjøen.

Bjertnessjøen er drikkevannskilde for Ullensaker og Nannestad. Vannet føres fra et uttak i Bjertnessjøen til vannbehandlingsanlegget i Sjonken.

Referanser

Eksterne lenker 
 Skiforeningen om Bjertnessjøen

Romeriksåsene
Innsjøer i Nannestad
Leiravassdraget
Drikkevannsreservoarer i Norge
Metis videregående

Metis videregående, tidligere Akademiet Bergen, er en videregående friskole i Bergen sentrum. Ved grunnleggelsen i 2004 var skolen lokalisert i Fabrikkgaten. Siden 2006 har den holdt til i Lars Hilles gate 17. Skolen var en del av Akademiet-kjeden frem til 2014, men har skiftet navn til Metis videregående. Navnet Metis er hentet fra gresk og betyr visdom. Skolen har konsesjon for 590 elever.

Utdanningstilbud
Skolen tilbyr følgende utdanningsprogrammer fra høsten 2021:

Metis videregående tilbyr studiespesialisering med toppidrett  og er Bergen og Vestlands største toppidrettsskole. Skoleåret 2020-2021 har skolen følgende idretter

 Fotball
 Håndball
 Basket
 Friidrett
 Svømming
 Styrke
 Kampsport
 Golf
 Roing
 Sykkel
 Kunstløp
 Kajakk
 Seiling
 Skøyter
 Riding

Referanser

Eksterne lenker
 Metis videregående sin hjemmeside
 Vestland fylkeskommune - Videregående skoler i Vestland fylkeskommune]
 Utdanningsdirektoratets hjemmeside

Videregående skoler i Vestland
Bergenhus
Skitliv

Skitliv er et norsk black/doom metal-band. Det ble etablert i 2005 av Sven Erik «Maniac» Kristiansen, som var vokalisten i Mayhem. Bandet spilte på Inferno 2008. I desember 2007 måtte den canadiske trommeslageren Trish slutte i bandet, og svensken Ted Wedebrand tok over.

Patricia Thomas er managern til bandet.

Diskografi

Medlemmer

Referanser

Eksterne lenker
 
 

Band etablert i 2005
 
Norske black metal-band
Norske doom metal-band
Kristiansen and Kvarforth Swim in the Sea of Equilibrium While Waiting

Kristiansen and Kvarforth Swim in the Sea of Equilibrium While Waiting er den første demoen til det norske black/doom metal bandet Skitliv.

Sporliste
 «Who Will Deliver Us from Gold & Planets» (2:26)
 «Slow Pain Coming» (6:52)  
 «A Valley Below» (8:55)

Artister

Kilder 
 

Skitliv-album
Musikkalbum fra 2007
Vassfjøro

Vassfjøro (også skrevet Vassfjøra) er et fjell i Ulvik kommune i Hordaland. Det har en høyde på  meter over havet.

Referanser 

Ulviks geografi
Fjell over 1000 meter
Mezzerschmitt

Mezzerschmitt er et norsk black metal-band. Det ble etablert i 2000 av Jan Axel Blomberg og Rune Eriksen fra Mayhem, i samarbeid med Lars Sørensen fra Red Harvest. De prøvde å skape et Industriell metal-band, men musikkteknisk er bandet likevel i black metal-sjangeren.

Bandet ble assosiert som nazi-ideologiske, blant annet fordi de spilte i tyske nazi uniformer og brukte nazi symboler. Blasphemer forklarte dette med at bandets stil var et resultat av hans frie fantasi og uttalte at bandet ikke var politisk motivert.

Diskografi

Medlemmer

Eksterne lenker
 

Band etablert i 2000
 
Norske black metal-band
Norske industriell metal-band
Linderudkollen hoppsenter

Linderudkollen hoppsenter er et idrettsanlegg for skihopp beliggende på Linderudkollen i Lillomarka i Oslo. Anlegget består av fem hoppbakker med størrelse K10, K18, K39, K54 og K70, og brukes jevnlig til trening og konkurranse. K39 nyttes til hopping på plast om sommeren. Linderudkollen er hjemmeanlegget til idrettsklubben Østre Aker skiklubb.

I 2009 var Linderudkollen arena for The Arctic Challenge.

Historie 
Første bakke ble anlagt 1931, de to største 1965; den minste 1995. Kommunen overtok anlegget fra private idrettslag 1974. Høsten 1977 fikk K39 bakken plastbelegg og etter hvert kom det skitrekk med plastspor. Anlegget ble opprustet 1999, bl.a. med nytt tilløp i den største bakken. Høsten 2017 fikk K70 bakken nytt dobbeltspor av typen Clubtrack fra den tyske produsenten Peter Riedel Sports Technology.

Referanser

Eksterne lenker
 www.skiforeningen.no om Linderudkollen
 Linderudkollen Hoppsenter
https://www.ostreakerskiklubb.no

Bildegalleri 

Hoppbakker i Norge
Idrettsanlegg i Oslo
Lillomarka